**1. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2019. január 15-i nyilvános ülésére**

**Tárgy: Téli rezsicsökkentés keretében biztosítandó egyszeri 12.000 forintos természetbeni támogatás biztosításához 9 háztartás részére vállalkozó kijelölése.**

**Előterjesztő: Fábián Gusztáv polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné Titz Éva, jegyzőt helyettesítő aljegyző**

Tisztelt Képviselő-testület!

Salföld Község Önkormányzata a téli rezsicsökkentés végrehajtását követően szükségessé váló további intézkedésekről szóló 1364/2018.(VII-27.) Korm. határozatban meghatározott előzetes igénybejelentés alapján, kilenc háztartásra vonatkozóan nyújtott be támogatási kérelmet a téli rezsicsökkentés korábbi intézkedéseiben nem részesült, gáz-vagy távhő- szolgáltatási szerződéssel nem rendelkező háztartások vonatkozásában.

A Kormány a téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló 1602/2018. (XI.27.) Korm. határozatában hozott döntésében Salföld Község Önkormányzatát 108.000 Ft vissza nem térítendő támogatásban részesítette.

A támogatást az Önkormányzat az előzetes igénybejelentéssel érintett 9 háztartás háztartásonként 12.000 Ft összegű természetbeni támogatására használhatja fel. A támogatásból kizárólag a 2018. október 15-ég igénybejelentést tett háztartások részére nyújthat támogatást.

A támogatás nem használható fel a tüzelőanyag jogosulthoz történő szállítási költségeinek fedezésére.

A támogatói okirat alapján az Önkormányzat vállalja, hogy szerződést köt a tüzelőanyagot természetben biztosító gazdálkodó szervezettel, amelyben rögzítésre kerül, hogy a támogatásban részesülő háztartásoknak legkésőbb december 15. –ig biztosítja a tüzelőanyag átvételének lehetőségét.

Az Önkormányzatnak a ténylegesen átvett tüzelőanyag értékét legkésőbb 2019. december 31-éig kifizeti a vállalkozó részére.

A támogatás felhasználásának végső határideje: 2019. december 31.

A támogatás felhasználásáról 2020. február 14. napjáig kell elszámolni a Magyar Államkincstár felé.

Salföld Község Önkormányzata 9 háztartásra vonatkozóan nyújtott be igénybejelentést, ebből 7 háztartás tűzifát, 1 háztartás szenet és 1 háztartás pellett/brikett tüzelőanyagot igényelt.

A tüzelőanyag biztosítását fa és szén esetében a Tördemic Tüzép Építőanyagkereskedelmi és Szolgáltató Kft (Badacsonytördemic, Szent István u. 77.), míg a pellet/brikett tüzelőanyag biztosítását a VEMI-2003 Kft. (Tapolca, Gyulakeszi út 585/18. hrsz) vállalta.

A vállalkozókkal kötendő szerződés jelen előterjesztés mellékletét képezi.

Kérem a képviselőket hozzák meg döntésüket.

***Határozati javaslat:***

SALFÖLD KÖZSÉG ÖNKORMÁNYZATA KÉPVISELŐ-TESTÜLETE

**/2019. () HATÁROZATA**

**Téli rezsicsökkentés keretében nyújtott egyszeri 12.000 Ft értékű természetbeni tüzelőanyag biztosításához vállalkozóval történő szerződéskötésről**

Salföld Község Önkormányzata Képviselő testülete a téli rezsicsökkentés keretében - a gáz- vagy távhő- szolgáltatási szerződéssel nem rendelkező az előzetes igénybejelentéssel érintett 9 háztartás részére - egyszeri természetbeni 12.000 Ft értékű tüzelőanyag biztosítására

* fa és szén tüzelőanyag esetében a Tördemic Tüzép Építőanyagkereskedelmi és Szolgáltató Kft (Badacsonytördemic, Szent István u. 77.) képviseli: Csonka László, ügyvezető
* pellet/brikett tüzelőanyag esetében VEMi-2003 Kft (Tapolca, Gyulakeszi u. 585/18. hrsz; képviseli: Mészáros Mihály ügyvezető

vállalkozókkal köt szerződést.

Felhatalmazza a polgármestert a szerződések aláírására.

Felelős: Fábián Gusztáv, polgármester

Határidő: 2019. január 31.